ଅନନ୍ତ ତ୍ରିପାଠୀ ଶର୍ମା

ଅନନ୍ତ ତ୍ରିପାଠୀ ଶର୍ମା (ଜନ୍ମ: ୧୦ ଫେବୃଆରୀ ୧୯୦୫ - ମୃତ୍ୟୁ: ୧୧ ଜୁଲାଇ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ, କବିରାଜ, ସଂସ୍କୃତଜ୍ଞ, ସାହିତ୍ୟିକ, ଷଡ଼ଭାଷାଭିଜ୍ଞ ଓ ଅନୁବାଦକ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ଏବଂ ସ୍ୱାଧୀନତା ପରେ ଲୋକ ସଭାର ସାଂସଦ ଭାବରେ ତିନି ଥର କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ପାରଳାଖେମୁଣ୍ଡି ବିଧାନରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୫୭ ମସିହାରେ ଗଞ୍ଜାମ ଲୋକ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ସେ ୨ୟ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୬୨ ଭାରତୀୟ ସାଧାରଣ ନିର୍ବାଚନରେ ଛତ୍ରପୁରରୁ ୩ୟ ଲୋକ ସଭାକୁ ଏବଂ ୧୯୬୭ ଭାରତୀୟ ସାଧାରଣ ନିର୍ବାଚନରେ ଭଞ୍ଜନଗରରୁ ୪ର୍ଥ ଲୋକ ସଭାକୁ ନିର୍ବାଚିତ ହୋଇଥିଲେ ।

 ପରିବାର 
ପିତା ଗଦାଧର ତ୍ରିପାଠୀ ଓ ମାତା ରୋହିଣୀ ଦେବୀଙ୍କ ଔରସରୁ ସେ ଗଞ୍ଜାମ ଜିଲ୍ଲାର ଗୁଣ୍ଠପଡ଼ା (ଆସିକା) ନିକଟସ୍ଥ ଜଗନ୍ନାଥପୁର ଶାସନରେ ଜନ୍ମଲାଭ କରିଥିଲେ । ତାଙ୍କ ପତ୍ନୀଙ୍କ ନାମ ବିଷ୍ଣୁପ୍ରିୟା ଦେବୀ ।

 ରାଜନୈତିକ ଜୀବନ 
ଅନନ୍ତ ତ୍ରିପାଠୀ ଶର୍ମା ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ ଏବଂ ସ୍ୱାଧୀନତା ପରେ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦର ଭାବରେ ୩ ଥର କାର୍ଯ୍ୟ କରିଥିଲେ ।

 ଲୋକ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୧୯୫୭୧୯୬୨ସଭ୍ୟ, ୨ୟ ଲୋକ ସଭାଗଞ୍ଜାମ (ଉପ)ଭାରତୀୟ ଜାତୀୟ କଂଗ୍ରେସ୧୯୬୨୧୯୬୭ସଭ୍ୟ, ୩ୟ ଲୋକ ସଭାଛତ୍ରପୁର୧୯୬୭୧୯୭୦ସଭ୍ୟ, ୪ର୍ଥ ଲୋକ ସଭାଭଞ୍ଜନଗର

 ମୃତ୍ୟୁ 
୧୯୯୧ ମସିହାରେ ତାଙ୍କର ମୃତ୍ୟୁ ହୋଇଥିଲା । ୯ ସେପ୍ଟେମ୍ବର ୧୯୯୧ରେ ତାଙ୍କ ପାଇଁ ବିଧାନ ସଭାରେ ଶୋକ ପାଳନ କରାଯାଇଥିଲା ।

 ଆଧାର 

ଶ୍ରେଣୀ:୧୯୯୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଲୋକ ସଭା ସଭ୍ୟ
ଶ୍ରେଣୀ:୩ୟ ଲୋକ ସଭା ସଭ୍ୟ
ଶ୍ରେଣୀ:୪ର୍ଥ ଲୋକ ସଭା ସଭ୍ୟ